**Mesto Vrútky**

 Predkladacia správa

***Určené: na zasadnutie Mestského zastupiteľstva vo Vrútkach dňa 11 .9.2018.***

**Názov materiálu: Rozšírenie predmetov podnikania mesta Vrútky**

**Materiál obsahuje:** - predkladacia správa

- dôvodová správa

 ***Návrh na rozhodnutie* (uznesenie):**

**Mestské zastupiteľstvo vo Vrútkach**

**Schvaľuje:**

Schvaľuje rozšírenie predmetov podnikania Mesta Vrútky, Námestie S. Zachara 4, 038 61 Vrútky, IČO: 00 647 209, o:

- Podnikanie v oblasti nakladania s iným ako nebezpečným odpadom,

- Prenájom nehnuteľností spojený s poskytovaním iných než základných služieb spojených s

 prenájmom

-Správa a údržba bytového a nebytového fondu v rozsahu voľných živností.

**Spracovali: Ing. Dušan Kramár** – vedúci odboru výstavby a ŽP

 **Ing. Lívia Komínová –** vedúca finančného odboru

**Predkladá: Ing. Dušan Kramár** – vedúci odboru výstavby a ŽP

Vo Vrútkach, 20.8.2018

...................................................

 podpis predkladateľa

**Dôvodová správa:**

MsZ na svojom rokovaní dňa 24.04.2018 uznesením č.24/2018 I. schválilo predaj obchodnej spoločnosti MPS Vrútky s.r.o. a uskutočnenie s tým súvisiacich krokoch uvedených v dôvodovej správe. Na základe prechodu správy mestských bytov a postupne aj ďalších činnosti priamo pod správu mesta je potrebné tieto zmeny premietnuť aj do živnostenského listu mesta Vrútky.

Jedná sa o voľné živnosti v nasledovnom rozsahu...

1. Podnikanie v oblasti nakladania s iným ako nebezpečným odpadom

V rámci živnostenského oprávnenia je možné vykonávať najmä tieto činnosti:
Prepravu fekálnych odpadov fekálnymi vozidlami
Prepravu iných ako nebezpečných odpadov
Skládkovanie iných ako nebezpečných odpadov
Starostlivosť o miesto zneškodňovania iných ako nebezpečných odpadov
Veterinárnu asanáciu
Zber (výkup)iných ako nebezpečných odpadov
Zber, zvoz, spracúvanie, odstraňovanie uhynutých zvierat
Zhodnocovanie, úprava iných ako nebezpečných odpadov
Zhromažďovanie, triedenie alebo zmiešavanie iných ako nebezpečných odpadov na účel ich prepravy
Zneškodňovanie iných ako nebezpečných odpadov

2. Prenájom nehnuteľností spojený s poskytovaním iných než základných služieb spojených s prenájmom

V rámci živnostenského oprávnenia je možné vykonávať najmä tieto činnosti:
Prenájom bytových a nebytových priestorov, ak sa popri prenájme poskytujú aj iné než základné služby spojené s prenájmom
Prenájom garáží a odstavných plôch pre motorové vozidlá, ak sa popri prenájme poskytujú aj iné než základné služby spojené s prenájmom, alebo ak garáže, prípadne odstavné plochy slúžia na umiestnenie najmenej piatich vozidiel

3. Správa a údržba bytového a nebytového fondu v rozsahu

V rámci živnostenského oprávnenia je možné vykonávať najmä tieto činnosti:
Správu bytového a nebytového fondu v rozsahu \*
Poznámka: Obsahom sa podľa zákona o vlastníctve bytov a nebytových priestorov rozumie obstarávanie služieb spojených so správou bytového alebo nebytového fondu, ktorými sa zabezpečuje:

a) prevádzka, údržba, oprava a udržiavanie spoločných častí domu, spoločných zariadení

 domu, priľahlého pozemku a príslušenstva,

b) služba spojená s užívaním bytu alebo nebytového priestoru

c) vedenie účtu domu v banke,

d) vymáhanie škody, nedoplatkov vo fonde prevádzky, údržby a opráv a iných nedoplatkov, e) iné činnosti, ktoré bezprostredne súvisia s užívaním domu ako celku jednotlivými

 vlastníkmi bytov a nebytových priestorov v dome.

Údržbu bytového a nebytového fondu v rozsahu \*
Poznámka: \*Bližšia špecifikácia rozsahu údržby bytového a nebytového fondu je uvedená v poznámke k predmetu podnikania správa a údržba bytového a nebytového fondu v rozsahu. Rozsah živnostenského oprávnenia nezahŕňa poskytovanie širokého rozsahu služieb remeselného (opravárenského a údržbárskeho) charakteru, uvedených v prílohe č.1 živnostenského zákona.